

*Sør-Østerdal Interkommunale Renovasjonsselskap – SØIR IKS – eies av Elverum, Trysil og Åmot kommuner. SØIRs formål er: Selskapet skal løse deltakerkommunenes lovpålagte oppgaver med avfallshåndtering og har som formål å bidra til en lavest mulig avfallsproduksjon og en forsvarlig avfallsbehandling. SØIR IKS skal herunder være et selskap med høy kompetanse og skal til en enhver tid være pådriver og utvikler av gode og samfunnsansvarlige løsninger. SØIR skal være rådgivende for kommunene i avfallsspørsmål og være kommunenes koordinerende instans for den praktiske avfallshåndteringen. Selskapet skal arbeide for å fremme lokal verdiskapning.*

Vi søker etter:

**Kundeveileder Renovasjon SØIR**

Vi ønsker oss en person for fast stilling som veileder for våre renovasjonskunder.
Den vi søker har gode kommunikasjons- og samarbeidsevner. Er initiativrik og utadvendt. Hen er løsningsorientert, nøye og med evne til å arbeide målrettet.
Kundekontakten vil være på telefon, digitalt og med besøkende kunder.

**Kundeveileder Renovasjon vil ha ansvar og oppgaver som:**

* Ansvarlig for sentralbordtjenesten med førstelinjekontakt for SØIRs kunder
* Saksbehandling innenfor kundeserviceområdet
* Avvikshåndtering og kommunikasjon med renovatører
* Posthåndtering. E-posthenvendelser og skanning av fakturaer
* Innkjøp av enkelte innsatsfaktorer og kontorrekvisita

**Ønskede kvalifikasjoner, faglig og personlig:**

* Interesse for miljø, gjenvinning og informasjonsarbeid.
* Høyskolestudier. F.eks. innen «kommunikasjonsrådgivning», «offentlig styring, ledelse og økonomi», «miljø», «gjenvinning», «sirkulærøkonomi/bærekraft», «IT og informasjonssystemer» osv.
* Erfaring med digitale arbeidsverktøy
* Interesse for digitalisering/effektivisering
* Gode kommunikasjons- og samarbeidsevner. Initiativrik og utadvendt
* Løsningsorientert, nøye og med evne til å arbeide målrettet

SØIR kan tilby et aktivt og miljøengasjert arbeidsmiljø i nye, moderne lokaler på Hornmoen i Elverum.
Stillingen lønnes etter avtale. Vi har gode forsikrings- og pensjonsordninger.

For nærmere informasjon ta kontakt med Kontorleder Nina Gudbrandsen på e-post: Nina@soir.no

Søknad med kortfattet CV merket «Kundeveileder SØIR» sendes: post@soir.no
**innen 22. januar 2021**. Søknadspapirer vil ikke bli returnert